title: Provedbena uredba Komisije (EU) 2016/1753 оd 30. rujna 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               1.10.2016

               HR

               Službeni list Europske unije

               L 268/80

         PROVEDBENA UREDBA KOMISIJE (EU) 2016/1753
   оd 30. rujna 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. rujna 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  173,3

                  ZZ

                  173,3

                  0707 00 05

                  TR

                  128,9

                  ZZ

                  128,9

                  0709 93 10

                  TR

                  135,5

                  ZZ

                  135,5

                  0805 50 10

                  AR

                  94,1

                  CL

                  118,2

                  TR

                  85,3

                  UY

                  93,3

                  ZA

                  103,0

                  ZZ

                  98,8

                  0806 10 10

                  EG

                  264,7

                  TR

                  124,2

                  US

                  194,0

                  ZZ

                  194,3

                  0808 10 80

                  AR

                  110,6

                  BR

                  97,9

                  CL

                  122,7

                  NZ

                  133,6

                  ZA

                  115,9

                  ZZ

                  116,1

                  0808 30 90

                  CL

                  126,9

                  TR

                  132,1

                  ZA

                  155,4

                  ZZ

                  138,1

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2016/223 оd 17. veljače 2016. o uspostavljanju postupka za ocjenu određenih zahtjeva za tretman tržišnoga gospodarstva te za pojedinačni tretman koje su podnijeli proizvođači izvoznici iz Kine i Vijetnama te o provedbi presude Suda u spojenim predmetima C-659/13 i C-34/14

text:
               18.2.2016

               HR

               Službeni list Europske unije

               L 41/3

         PROVEDBENA UREDBA KOMISIJE (EU) 2016/223
   оd 17. veljače 2016.
   o uspostavljanju postupka za ocjenu određenih zahtjeva za tretman tržišnoga gospodarstva te za pojedinačni tretman koje su podnijeli proizvođači izvoznici iz Kine i Vijetnama te o provedbi presude Suda u spojenim predmetima C-659/13 i C-34/14
   EUROPSKA KOMISIJA,
   uzimajući u obzir Ugovor o funkcioniranju Europske unije („UFEU”), a posebno njegov članak 266.,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 14.,
   budući da:
   A.   POSTUPAK

               (1)

               Komisija je 23. ožujka 2006. donijela Uredbu (EZ) br. 553/2006 o uvođenju privremenih antidampinških mjera na uvoz određene obuće s gornjištima od kože („obuća”) podrijetlom iz Narodne Republike Kine („NRK”) i Vijetnama („Privremena uredba”) (2).

               (2)

               Vijeće je Uredbom (EZ) br. 1472/2006 (3) uvelo konačne antidampinške pristojbe u rasponu od 9,7 % do 16,5 % na uvoz određene obuće s gornjištima od kože, podrijetlom iz Vijetnama i NRK-a na dvije godine („Uredba Vijeća (EZ) br. 1472/2006” ili „Sporna uredba”).

               (3)

               Vijeće je Uredbom (EZ) br. 388/2008 (4) proširilo konačne antidampinške mjere na uvoz određene obuće s gornjištem od kože podrijetlom iz NRK-a na uvoz koji se otprema iz Posebnog upravnog područja Makaa („PUP”), bez obzira na to je li prijavljena kao proizvod podrijetlom iz Posebnog upravnog područja Makaa ili nije.

               (4)

               Vijeće je nastavno na reviziju nakon isteka mjera pokrenutu 3. listopada 2008. (5) dodatno produžilo te antidampinške mjere za 15 mjeseci Provedbenom uredbom (EU) br. 1294/2009 (6), odnosno do 31. ožujka 2011., kad su mjere istekle („Uredba (EU) br. 1294/2009”).

               (5)

               Društva Brosmann Footwear (HK) Ltd, Seasonable Footwear (Zhongshan) Ltd, Lung Pao Footwear (Guangzhou) Ltd i Risen Footwear (HK) Co Ltd te Zhejiang Aokang Shoes Co. Ltd („podnositelji zahtjeva”) osporili su Spornu uredbu pri Prvostupanjskom sudu (sada: Opći sud). Opći sud odbacio je ta osporavanja presudama od 4. ožujka 2010. u predmetu T-401/06 Brosmann Footwear (HK) i ostali protiv Vijeća [2010.] ECR II-671 i od 4. ožujka 2010. u spojenim predmetima T-407/06 i T-408/06 Zhejiang Aokang Shoes i Wenzhou Taima Shoes protiv Vijeća [2010.] ECR II-747 („presude Općeg suda”).

               (6)

               Podnositelji zahtjeva podnijeli su žalbe na te presude. U svojim presudama od 2. veljače 2012. u predmetu C-249/10 P Brosmann i dr. i od 15. studenoga 2012. u predmetu C-247/10P Zhejiang Aokang Shoes Co. Ltd Sud je ukinuo presude Općeg suda. Smatrao je da je Opći sud povrijedio pravo tako što je smatrao da Komisija nije trebala ispitati zahtjeve za tretman tržišnoga gospodarstva („MET”) prema članku 2. stavku 7. točki (b) Osnovne uredbe primljene od trgovaca koji nisu u uzorku (stavak 36. presude u predmetu C-249/10 P i stavci 29. i 32. presude u predmetu C-247/10 P).

               (7)

               Sud je zatim dao vlastitu presudu u pogledu ovog pitanja. Smatrao je sljedeće: „[…] Komisija je trebala ispitati potkrijepljene zahtjeve koje su joj dostavili žalitelji na temelju članka 2. stavka 7. točaka (b) i (c) Osnovne uredbe za potrebe zahtijevanja MET-a u kontekstu antidampinškog postupka [koji je] predmet Sporne uredbe. Zatim se mora utvrditi da se ne može isključiti mogućnost da bi posljedica takvog ispitivanja bilo uvođenje konačne antidampinške pristojbe na žalitelje različite od pristojbe od 16,5 % koja se na njih primjenjuje na temelju članka 1. stavka 3. Sporne uredbe. Iz te je odredbe očito da je konačna antidampinška pristojba od 9,7 % uvedena za jedinog kineskog trgovca u uzorku kojem je dodijeljen MET. Kako je očito iz prethodnog stavka 38., da je Komisija utvrdila da su uvjeti tržišnoga gospodarstva vrijedili i za žalitelje, tada su i žalitelji trebali ostvariti korist od iste te stope ako izračun individualne dampinške marže nije bio moguć” (stavak 42. presude u predmetu C-249/10 P i stavak 36. presude u predmetu C-247/10 P).

               (8)

               Stoga je sud poništio Spornu uredbu u dijelu u kojem se odnosi na dotične podnositelje zahtjeva.

               (9)

               U listopadu 2013. Komisija je u obavijesti objavljenoj u Službenom listu Europske unije
                   (7) najavila da je odlučila nastaviti antidampinški postupak upravo u onom dijelu u kojem je došlo do nezakonitosti i ispitati jesu li za podnositelje zahtjeva u razdoblju od 1. travnja 2004. do 31. ožujka 2005. prevladavali uvjeti tržišnoga gospodarstva te je zainteresirane strane pozvala da se jave i iznesu svoja stajališta.

               (10)

               Vijeće je u ožujku 2014. Provedbenom odlukom Vijeća 2014/149/EU (8) odbilo prijedlog Komisije o donošenju Provedbene uredbe Vijeća o ponovnom uvođenju konačne antidampinške pristojbe i konačnoj naplati privremene pristojbe na određenu obuću s gornjištima od kože podrijetlom iz Narodne Republike Kine te koju su proizveli Brosmann Footwear (HK) Ltd, Seasonable Footwear (Zhongshan) Ltd, Lung Pao Footwear (Guangzhou) Ltd, Risen Footwear (HK) Co Ltd i Zhejiang Aokang Shoes Co. Ltd i prekinulo postupak u pogledu tih proizvođača. Vijeće je smatralo da uvoznici koji su kupili cipele od tih proizvođača izvoznika, kojima su nadležna nacionalna tijela nadoknadila relevantne carinske pristojbe na temelju članka 236. Uredbe (EEZ) br. 2913/1992 od 12. listopada 1992. o Carinskom zakoniku Zajednice (9) („Carinski zakonik Zajednice”), stekli legitimna očekivanja na temelju članka 1. stavka 4. Sporne uredbe, u skladu s kojim su odredbe Carinskog zakonika Zajednice, a posebno njegov članak 221., postale primjenjive na naplatu pristojbi, što bi se dovelo u pitanje donošenjem prijedloga Komisije.

               (11)

               Dva su uvoznika dotičnog proizvoda, C&J Clark International Ltd. i Puma SE, osporavala antidampinške mjere na uvoz određene obuće iz Kine i Vijetnama pozivajući se na nadležnost navedenu u uvodnim izjavama (5) do (7) pred svojim nacionalnim sudovima koji su predmete uputili Sudu na odluku o prethodnom pitanju.

               (12)

               U spojenim predmetima C-659/13 C & J Clark International Limited i C-34/14 Puma SE Sud je Uredbu Vijeća (EZ) br. 1472/2006 i Provedbenu uredbu Vijeća (EU) br. 1294/2009 proglasio nevaljanima u dijelu u kojem Europska komisija nije ispitala zahtjeve za MET i individualni tretman („IT”) koje su podnijeli proizvođači izvoznici iz NRK-a i Vijetnama koji nisu uključeni u uzorak, što je protivno zahtjevima utvrđenima u članku 2. stavku 7. točki (b) i članku 9. stavku 5. Uredbe Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu članice Europske zajednice (10) („presude”).

               (13)

               U članku 266. UFEU-a propisuje se da institucije moraju poduzeti potrebne mjere kako bi postupile u skladu s presudama Suda. U slučaju poništenja akta koji su donijele institucije u kontekstu administrativnog postupka, kao što je antidamping, usklađenost s presudom Suda sastoji se od zamjene poništenog akta novim aktom iz kojeg je izbačena nezakonitost koju je utvrdio Sud („presuda u predmetu Asteris”) (11).

               (14)

               Prema sudskoj praksi Suda, postupak za zamjenu poništenog akta može se nastaviti u točki u kojoj je došlo do protupravnosti (12). Pod time se posebno razumijeva da, ako se poništi akt kojim se zaključuje neki administrativni postupak, to poništenje ne utječe nužno na pripremne akte kao što je pokretanje antidampinškog postupka. U situaciji kad uredba kojom se uvode konačne antidampinške mjere bude poništena, to znači da je nakon poništenja taj antidampinški postupak i dalje otvoren jer akt kojim se zaključuje taj antidampinški postupak više nije dio pravnog poretka Unije (13), osim ako je do protupravnosti došlo u fazi pokretanja postupka.

               (15)

               Osim činjenice da institucije nisu ispitale zahtjeve za MET i IT koje su podnijeli proizvođači izvoznici iz NRK-a i Vijetnama koji nisu uključeni u uzorak, svi ostali nalazi iz Uredbe Vijeća (EZ) br. 1472/2006 i Provedbene uredbe Vijeća (EU) br. 1294/2009 ostaju valjani.

               (16)

               U ovom je predmetu do nezakonitosti došlo nakon pokretanja postupka. Stoga je Komisija odlučila nastaviti trenutačni antidampinški postupak koji je još bio otvoren u točki u kojoj je došlo do nezakonitosti i ispitati jesu li za dotične proizvođače izvoznike u razdoblju od 1. travnja 2004. do 31. ožujka 2005. prevladavali uvjeti tržišnoga gospodarstva.

               (17)

               Komisija će za uvoz društava C&J Clark International Ltd. i Puma SE ocijeniti sve podnesene zahtjeve za MET i IT.

               (18)

               Primjereno je na temelju članka 14. Osnovne uredbe nacionalnim carinskim tijelima naložiti da u međuvremenu ne vraćaju te pristojbe. Komisija će provesti tu ocjenu u roku od osam mjeseci od datuma presude.

               (19)

               Za uvoz drugih uvoznika koji sami nisu imali aktivnu legitimaciju za podnošenje tužbe za poništenje i koji se stoga mogu osloniti na presudu u svojim zahtjevima za povrat antidampinških pristojbi u skladu s člankom 236. Carinskog zakonika Zajednice Komisija će, radi učinkovite upotrebe resursa, procijeniti zahtjeve za MET i IT samo onih proizvođača izvoznika na koje se odnose zahtjevi za povrat koji su nacionalnim carinskim tijelima pravodobno dostavljeni u valjanom obliku. Komisija napominje da se u skladu s člankom 236. stavkom 2. Carinskog zakonika Zajednice uvozne ili izvozne carine vraćaju ili otpuštaju nakon podnošenja zahtjeva carinarnici u roku od tri godine od dana kad je o iznosu tih carina obaviješten dužnik. Komisija napominje i da nevaljanost uredbe o uvođenju antidampinških pristojbi ne čini nepredviđene okolnosti u smislu te odredbe, čime se dopušta produljenje roka od tri godine tijekom kojeg uvoznik može zatražiti povrat carinskih pristojbi koje su plaćene u skladu s tom uredbom.

         B.   PROVEDBA PRESUDA SUDA U SPOJENIM PREDMETIMA C-659/13 I C-34/14

               (20)

               Ako je akt institucija proglašen nevaljanim prethodnom odlukom Suda, ta presuda ima učinke erga omnes
                   (14), tj. nije ograničena na podnositelja zahtjeva pred nacionalnim sudom koji zatim upućuje pitanje Sudu. U toj je situaciji Komisija stoga obvezna provesti presudu u pogledu svih strana na koje utječe nezakonitost koja je dovela do poništenja mjere.

               (21)

               Komisija može ispraviti aspekte Sporne uredbe koji su doveli do njezina poništenja, ostavljajući pritom nepromijenjene dijelove ocjene na koje se presuda (15) ne odnosi.

               (22)

               Kako bi osigurala učinkovitu upotrebu resursa, Komisija se suzdržava od ispitivanja svih zahtjeva za MET i IT kineskih i vijetnamskih proizvođača izvoznika koji nisu uključeni u uzorak tijekom ispitnog postupka koji je doveo do donošenja Sporne uredbe. Umjesto toga smatra primjerenim nacionalna carinska tijela, koja moraju donijeti odluke o zahtjevima za povrat antidampinških pristojbi na temelju članka 236. Carinskog zakonika Zajednice (16), prije izvršenja povrata obvezati da zahtjev za povrat proslijede Komisiji i da čekaju Komisijinu ocjenu zahtjeva za MET i IT te, prema potrebi, ponovno uvođenje antidampinške pristojbe po primjerenoj stopi. Pravna je osnova te obveze članak 14. Osnovne uredbe u kojem je navedeno da se u uredbi o uvođenju pristojbi odrede detaljni načini naplate koju provode države članice.

               (23)

               Komisija će zatim provjeriti je li proizvođač izvoznik čiji izvoz podliježe zahtjevu za povrat doista zatražio ocjenu MET-a ili IT-a i, ako jest, je li tom proizvođaču izvozniku potrebno odobriti MET ili IT.

               (24)

               Komisija će donijeti uredbe o ocjeni i, prema potrebi, ponovnom uvođenju primjenjive stope pristojbe. Te novoutvrđene stope imat će učinak od datuma na koji je poništena uredba stupila na snagu.

               (25)

               Stoga su nacionalna carinska tijela obvezna pričekati ishod tog ispitnog postupka prije donošenja odluke o zahtjevu za povrat.

               (26)

               Komisija će nastojati poštovati rok predviđen u Osnovnoj uredbi za ocjenu MET-a i IT-a, tj. osam mjeseci od primitka podataka od nacionalnih carinskih tijela, kako bi se izbjegla nepotrebna kašnjenja.

         C.   ZAKLJUČCI

               (27)

               Analizu zahtjeva za MET i IT proizvođača izvoznika koji su prodavali proizvode društvima Puma SE i C&J Clark International Ltd potrebno je provesti u roku od osam mjeseci od datuma presude.

               (28)

               U pogledu antidampinške pristojbe uvedene na kineske i vijetnamske proizvođače izvoznike (osim onih na koje se primjenjuje Provedbena odluka Vijeća 2014/149/EU i onih koji su navedeni u prvoj rečenici ove Uredbe) nacionalna carinska tijela kojima su podneseni zahtjevi za povrat ili otpust antidampinških pristojbi plaćenih za izvoz tih ostalih proizvođača izvoznika trebala bi se obratiti Komisiji kako bi ona mogla procijeniti zahtjeve za MET i IT i, prema potrebi, ponovno uvesti antidampinške pristojbe.

         D.   ODBOR

               (29)

               Uredba je u skladu s mišljenjem Odbora uspostavljenog člankom 15. stavkom 1. Uredbe (EZ) br. 1225/2009,

         DONIJELA JE OVU UREDBU:
   Članak 1.
   1.   Nacionalna carinska tijela, koja su primila zahtjev za povrat, na temelju članka 236. Carinskog zakonika Zajednice, antidampinških pristojbi uvedenih Uredbom (EZ) br. 1472/2006 ili Provedbenom uredbom (EU) br. 1294/2009 i koje su naplatila nacionalna carinska tijela, a koji se zahtjev temelji na činjenici da je proizvođač izvoznik koji nije uključen u uzorak zatražio MET ili IT, prosljeđuju taj zahtjev i sve popratne dokumente Komisiji.
   2.   Komisija u roku od osam mjeseci od primitka zahtjeva i svih popratnih dokumenata provjerava je li proizvođač izvoznik doista podnio zahtjev za MET i IT. Ako jest, Komisija ocjenjuje taj zahtjev te Provedbenom uredbom Komisije, nakon objave u skladu s člankom 20. Osnovne uredbe, ponovno uvodi odgovarajuću pristojbu.
   3.   Nacionalna carinska tijela obvezna su pričekati objavu relevantne Provedbene uredbe Komisije o ponovnom uvođenju pristojbi prije nego što donesu odluku o zahtjevu za povrat i otpust antidampinških pristojbi.
   Članak 2.
   Ova Uredba stupa na snagu dan nakon dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. veljače 2016.

            Za Komisiju

            Predsjednik

         Jean-Claude JUNCKER

      (1)  SL L 343, 22.12.2009., str. 51.

      (2)  SL L 98, 6.4.2006., str. 3.

      (3)  Uredba Vijeća (EZ) br. 1472/2006 od 5. listopada 2006. o uvođenju konačne antidampinške pristojbe i konačnoj naplati privremene pristojbe uvedene na uvoz određene obuće s gornjištima od kože podrijetlom iz Narodne Republike Kine i Vijetnama (SL L 275, 6.10.2006., str. 1.).

      (4)  Uredba Vijeća (EZ) br. 388/2008 od 29. travnja 2008. o proširenju konačnih antidampinških mjera uvedenih Uredbom (EZ) br. 1472/2006 o uvozu određene obuće s gornjištima od kože podrijetlom iz Narodne Republike Kine, na uvoz istovjetnog proizvoda koji se otprema iz Posebnog upravnog područja Makaa, bez obzira na to je li prijavljena kao proizvod podrijetlom iz Posebnog upravnog područja Makaa ili nije (SL L 117, 1.5.2008., str. 1.).

      (5)  SL C 251, 3.10.2008., str. 21.

      (6)  Provedbena uredba Vijeća (EU) br. 1294/2009 od 22. prosinca 2009. o uvođenju konačne antidampinške pristojbe na uvoz određene obuće s gornjištima od kože podrijetlom iz Vijetnama i podrijetlom iz Narodne Republike Kine, kako je proširena na uvoz određene obuće s gornjištima od kože koja se otprema iz Posebnog upravnog područja Makaa, bez obzira na to je li prijavljena kao proizvod podrijetlom iz Posebnog upravnog područja Makaa ili nije, nakon revizije nakon isteka mjera prema članku 11. stavku 2. Uredbe Vijeća (EZ) br. 384/96 (SL L 352, 30.12.2009., str. 1.).

      (7)  SL C 295, 11.10.2013., str. 6.

      (8)  Provedbena odluka Vijeća 2014/149/EU od 18. ožujka 2014. o odbijanju prijedloga Provedbene uredbe o ponovnom uvođenju konačne antidampinške pristojbe i konačnoj naplati privremene pristojbe na uvoz određene obuće s gornjištima od kože podrijetlom iz Narodne Republike Kine te koju su proizveli Brosmann Footwear (HK) Ltd, Seasonable Footwear (Zhongshan) Ltd, Lung Pao Footwear (Guangzhou) Ltd, Risen Footwear (HK) Co Ltd i Zhejiang Aokang Shoes Co. Ltd (SL L 82, 20.3.2014., str. 27.).

      (9)  SL L 302, 19.10.1992., str. 1.

      (10)  SL L 56, 6.3.1996., str. 1.

      (11)  Spojeni predmeti 97, 193, 99 i 215/86, Asteris AE i ostali i Helenska Republika protiv Komisije [1988.] ECR 2181, stavci 27. i 28.

      (12)  Predmet C-415/96, Španjolska protiv Komisije [1998.] ECR I-6993, točka 31.; predmet C-458/98 P, Industrie des Poudres Sphériques protiv Vijeća [2000.] I-8147, točke 80. do 85.; predmet T-301/01, Alitalia protiv Komisije [2008.] II-1753, točke 99. i 142.; spojeni predmeti T-267/08 i T-279/08, Région Nord-Pas de Calais protiv Komisije [2011.] II-0000, točka 83.

      (13)  Predmet C-415/96, Španjolska protiv Komisije [1998.] ECR I-6993, točka 31.; predmet C-458/98 P, Industrie des Poudres Sphériques protiv Vijeća [2000.] I-8147, točke 80. do 85.

      (14)  Predmet 66/80, International Chemical Corporation [1981.] 1191, točka 18.

      (15)  Predmet C-458/98 P, Industrie des Poudres Sphériques protiv Vijeća [2000.] I-8147, točke 80. do 85.

      (16)  Ili, od 1. svibnja 2016., na temelju relevantnih odredaba Uredbe (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).


title: Provedbena uredba Komisije (EU) br. 850/2013 оd 23. kolovoza 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Pastel de Tentúgal (ZOZP))

text:
               4.9.2013

               HR

               Službeni list Europske unije

               L 235/1

         PROVEDBENA UREDBA KOMISIJE (EU) br. 850/2013
   оd 23. kolovoza 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Pastel de Tentúgal (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenog 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               Uredbom (EU) br. 1151/2012 stavljena je izvan snage i zamijenjena Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (2).

               (2)

               U skladu s člankom 6. stavkom 2. Uredbe (EZ) br. 510/2006, zahtjev Portugala za upis naziva „Pastel de Tentúgal” objavljen je u Službenom listu Europske unije
                   (3).

               (3)

               Kako Komisija nije primila ni jedan prigovor u smislu članka 7. Uredbe (EZ) br. 510/2006, naziv „Pastel de Tentúgal” potrebno je upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. kolovoza 2013.

            Za Komisiju, u ime predsjednika,
         Connie HEDEGAARD

            Članica Komisije

      (1)  SL L 343, 14.12.2012., str. 1.

      (2)  SL L 93, 31.3.2006., str. 12.

      (3)  SL C 302, 6.10.2012., str. 31.

      PRILOG
      Prehrambeni proizvodi navedeni u Prilogu I. Uredbi (EU) br. 1151/2012:

         Razred 2.4.   Kruh, fino pecivo, kolači, slastice, keksi i drugi pekarski proizvodi

      PORTUGAL
      Pastel de Tentúgal (ZOZP)


title: Provedbena uredba Komisije (EU) br. 22/2012 od 11. siječnja 2012. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Fasola Wrzawska (ZOI))

text:
               15/Sv. 015

               HR

               Službeni list Europske unije

               305

         32012R0022

               L 009/3

               SLUŽBENI LIST EUROPSKE UNIJE

               11.01.2012.

      PROVEDBENA UREDBA KOMISIJE (EU) br. 22/2012
   od 11. siječnja 2012.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Fasola Wrzawska (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s člankom 6. stavkom 2. prvim podstavkom Uredbe (EZ) br. 510/2006, zahtjev Poljske za registraciju naziva „Fasola Wrzawska” objavljen je u Službenom listu Europske unije
                   (2).

               (2)

               Kako Komisija nije primila nijedan prigovor u smislu članka 7. Uredbe (EZ) br. 510/2006, taj bi naziv trebalo upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. siječnja 2012.

            Za Komisiju, u ime Predsjednika,
         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 129, 30.4.2011., str. 19.
   PRILOG
   Poljoprivredni proizvodi navedeni u Prilogu I. Ugovoru o EZ-u namijenjeni prehrani ljudi:

                  Razred 1.6. Voće, povrće i žitarice, svježi ili prerađeni

               POLJSKA

               Fasola Wrzawska (ZOI)


title: Provedbena uredba Komisije (EU) 2017/842 оd 17. svibnja 2017. o produljenju odobrenja aktivne tvari niskog rizika Coniothyrium minitans soja CON/M/91-08 u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (Tekst značajan za EGP. )

text:
               18.5.2017

               HR

               Službeni list Europske unije

               L 125/16

         PROVEDBENA UREDBA KOMISIJE (EU) 2017/842
   оd 17. svibnja 2017.
   o produljenju odobrenja aktivne tvari niskog rizika Coniothyrium minitans soja CON/M/91-08 u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 22. stavak 1. u vezi s člankom 20. stavkom 1.,
   budući da:

               (1)

               Direktivom Komisije 2003/79/EZ (2) tvar Coniothyrium minitans soj CON/M/91-08 uvrštena je u Prilog I. Direktivi Vijeća 91/414/EEZ (3) kao aktivna tvar.

               (2)

               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

               (3)

               Odobrenje aktivne tvari Coniothyrium minitans soja CON/M/91-08, kako je navedena u dijelu A Priloga Provedbenoj uredbi (EU) br. 540/2011, istječe 31. listopada 2017.

               (4)

               Zahtjev za produljenje odobrenja aktivne tvari Coniothyrium minitans soja CON/M/91-08 podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

               (5)

               Podnositelj zahtjeva dostavio je dodatnu dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

               (6)

               Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 29. svibnja 2015. Europskoj agenciji za sigurnost hrane (dalje u tekstu: „Agencija”) i Komisiji.

               (7)

               Agencija je izvješće o ocjeni produljenja dostavila na podnošenje primjedbi podnositelju zahtjeva i državama članicama te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.

               (8)

               Agencija je 8. lipnja 2016. Komisiji dostavila zaključak (6) o tome može li se očekivati da aktivna tvar Coniothyrium minitans soj CON/M/91-08 ispuni mjerila za odobravanje iz članka 4. Uredbe (EZ) br. 1107/2009. Komisija je 6. prosinca 2016. Stalnom odboru za bilje, životinje, hranu i hranu za životinje dostavila nacrt izvješća o produljenju odobrenja za aktivnu tvar Coniothyrium minitans soj CON/M/91-08.

               (9)

               Podnositelju zahtjeva omogućeno je podnošenje primjedbi na izvješće o produljenju.

               (10)

               Za jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar Coniothyrium minitans soj CON/M/91-08 utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena. Stoga je primjereno produljiti odobrenje za aktivnu tvar Coniothyrium minitans soj CON/M/91-08.

               (11)

               Procjena rizika za produljenje odobrenja aktivne tvari Coniothyrium minitans soja CON/M/91-08 temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju Coniothyrium minitans soj CON/M/91-08. Stoga nije primjereno zadržati ograničenje za uporabu te tvari isključivo kao fungicida.

               (12)

               Nadalje, Komisija smatra da je Coniothyrium minitans soj CON/M/91-08 aktivna tvar niskog rizika u skladu s člankom 22. Uredbe (EZ) br. 1107/2009. Coniothyrium minitans soj CON/M/91-08 nije tvar koja izaziva zabrinutost te ispunjuje uvjete utvrđene točkom 5. Priloga II. Uredbi (EZ) br. 1107/2009. Coniothyrium minitans soj CON/M/91-08 divlji je soj koji se prirodno pojavljuje u okolišu. Nije patogen za ljude ni za životinje. Očekuje se da je dodatno izlaganje ljudi, životinja i okoliša putem uporaba odobrenih na temelju Uredbe (EZ) br. 1107/2009 zanemarivo u usporedbi s očekivanim izlaganjem u stvarnim prirodnim situacijama.

               (13)

               Stoga je primjereno produljiti odobrenje za aktivnu tvar Coniothyrium minitans soj CON/M/91-08 kao tvar niskog rizika. U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi (EU) br. 540/2011.

               (14)

               U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete i ograničenja.

               (15)

               U skladu s člankom 20. stavkom 3. Uredbe (EZ) br. 1107/2009, u vezi s njezinim člankom 13. stavkom 4., trebalo bi na odgovarajući način izmijeniti Prilog Provedbenoj uredbi (EU) br. 540/2011.

               (16)

               Provedbenom uredbom Komisije (EU) 2016/950 (7) datum prestanka odobrenja za aktivnu tvar Coniothyrium minitans soj CON/M/91-08 pomaknut je na 31. listopada 2017. kako bi se omogućio dovršetak postupka produljenja odobrenja te tvari prije njegova isteka. Međutim, s obzirom na to da je odluka o produljenju odobrenja donesena prije novog datuma prestanka odobrenja, ova Uredba primjenjuje se od 1. kolovoza 2017.

               (17)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Produljenje odobrenja aktivne tvari
   Odobrenje aktivne tvari Coniothyrium minitans soja CON/M/91-08, kako je navedena u Prilogu I., produljuje se u skladu s uvjetima utvrđenima u tom Prilogu.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. kolovoza 2017.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. svibnja 2017.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Direktiva Komisije 2003/79/EZ od 13. kolovoza 2003. o izmjeni Direktive Vijeća 91/414/EEZ radi uvrštavanja tvari Coniothyrium minitans kao aktivne tvari (SL L 205, 14.8.2003., str. 16.).

      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

      (6)  EFSA Journal 2016.;14(7):4517, 16 str. Dostupno na internetu: www.efsa.europa.eu.

      (7)  Provedbena uredba Komisije (EU) 2016/950 оd 15. lipnja 2016. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivnih tvari 2,4-DB, beta-ciflutrin, karfentrazon etil, Coniothyrium minitans soj CON/M/91-08 (DSM 9660), ciazofamid, deltametrin, dimetenamid-P, etofumesat, fenamidon, flufenacet, flurtamon, foramsulfuron, fostiazat, imazamoks, jodosulfuron, iprodion, izoksaflutol, linuron, malein hidrazid, mezotrion, oksasulfuron, pendimetalin, pikoksistrobin, siltiofam i trifloksistrobin (SL L 159, 16.6.2016., str. 3.).

      PRILOG I.

                  Uobičajeni naziv, identifikacijski brojevi

                  Kemijski naziv prema IUPAC-u

                  Čistoća (1)

                  Datum odobrenja

                  Prestanak odobrenja

                  Posebne odredbe

                     Coniothyrium minitans soj CON/M/91-08
                  Referentni broj u njemačkoj zbirci kultura „Deutsche Sammlung von Mikroorganismen” (DSM): DSM 9660
                  CIPAC br. 614

                  Nije primjenjivo

                  Najmanji udio živih spora:
                  1 × 1012 CFU/kg

                  1. kolovoza 2017.

                  31. srpnja 2032.

                  Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za aktivnu tvar Coniothyrium minitans soj CON/M/91-08, a posebno njegovi dodaci I. i II.
                  U toj cjelokupnoj ocjeni države članice moraju obratiti posebnu pozornost na sljedeće:

                              —

                              zaštitu korisnika sredstva i radnika, uzimajući u obzir da se smatra da mikroorganizmi mogu uzrokovati preosjetljivost.

                        Proizvođač je dužan osigurati strogo održavanje ekoloških uvjeta i analizu kontrole kvalitete tijekom proizvodnog postupka.
                  Uvjeti uporabe prema potrebi obuhvaćaju mjere za smanjenje rizika.

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

      PRILOG II.
      Prilog Provedbenoj uredbi (EU) br. 540/2011 mijenja se kako slijedi:

                  1.

                  U dijelu A briše se unos 71. za Coniothyrium minitans soj CON/M/91-08;

                  2.

                  U dijelu D dodaje se sljedeći unos:

                              Broj

                              Uobičajeni naziv, identifikacijski brojevi

                              Kemijski naziv prema IUPAC-u

                              Čistoća (1)

                              Datum odobrenja

                              Prestanak odobrenja

                              Posebne odredbe

                              „11

                                 Coniothyrium minitans soj CON/M/91-08
                              Referentni broj u njemačkoj zbirci kultura ‚Deutsche Sammlung von Mikroorganismen’ (DSM): DSM 9660
                              CIPAC br. 614

                              Nije primjenjivo

                              Najmanji udio živih spora:
                              1 × 1012 CFU/kg

                              1. kolovoza 2017.

                              31. srpnja 2032.

                              Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za aktivnu tvar Coniothyrium minitans soj CON/M/91-08, a posebno njegovi dodaci I. i II.
                              U toj cjelokupnoj ocjeni države članice moraju obratiti posebnu pozornost na sljedeće:

                                          —

                                          zaštitu korisnika sredstva i radnika, uzimajući u obzir da se smatra da mikroorganizmi mogu uzrokovati preosjetljivost.

                                    Proizvođač je dužan osigurati strogo održavanje ekoloških uvjeta i analizu kontrole kvalitete tijekom proizvodnog postupka.
                              Uvjeti uporabe prema potrebi obuhvaćaju mjere za smanjenje rizika.”

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.


title: Provedbena uredba Komisije (EU) br. 916/2013 оd 23. rujna 2013. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               24.9.2013

               HR

               Službeni list Europske unije

               L 252/25

         PROVEDBENA UREDBA KOMISIJE (EU) br. 916/2013
   оd 23. rujna 2013.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. rujna 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MK

                  47,7

                  XS

                  41,5

                  ZZ

                  44,6

                  0707 00 05

                  MK

                  46,1

                  TR

                  116,3

                  ZZ

                  81,2

                  0709 93 10

                  TR

                  129,4

                  ZZ

                  129,4

                  0805 50 10

                  AR

                  105,4

                  CL

                  117,5

                  IL

                  142,1

                  TR

                  117,7

                  UY

                  111,2

                  ZA

                  125,5

                  ZZ

                  119,9

                  0806 10 10

                  EG

                  187,8

                  TR

                  152,2

                  ZZ

                  170,0

                  0808 10 80

                  AR

                  100,9

                  BA

                  105,9

                  BR

                  78,8

                  CL

                  115,2

                  CN

                  71,1

                  NZ

                  128,0

                  US

                  144,9

                  ZA

                  117,3

                  ZZ

                  107,8

                  0808 30 90

                  CN

                  80,2

                  TR

                  132,2

                  ZA

                  108,3

                  ZZ

                  106,9

                  0809 30

                  TR

                  130,2

                  ZZ

                  130,2

                  0809 40 05

                  BA

                  32,6

                  XS

                  46,6

                  ZZ

                  39,6

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/1112 оd 22. lipnja 2017. o izmjeni Uredbe (EZ) br. 3199/93 o uzajamnom priznavanju postupaka za potpuno denaturiranje alkohola radi oslobođenja od trošarine

text:
               23.6.2017

               HR

               Službeni list Europske unije

               L 162/22

         PROVEDBENA UREDBA KOMISIJE (EU) 2017/1112
   оd 22. lipnja 2017.
   o izmjeni Uredbe (EZ) br. 3199/93 o uzajamnom priznavanju postupaka za potpuno denaturiranje alkohola radi oslobođenja od trošarine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/83/EEZ od 19. listopada 1992. o usklađivanju struktura trošarina na alkohol i alkoholna pića (1), a posebno njezin članak 27. stavak 4.,
   budući da:

               (1)

               Člankom 27. stavkom 1. točkom (a) Direktive 92/83/EEZ od država članica zahtijeva se oslobađanje potpuno denaturiranog alkohola od trošarina, u skladu sa zahtjevima pojedine države članice te pod uvjetom da su ti zahtjevi uredno podneseni i prihvaćeni u skladu s uvjetima utvrđenima u stavcima 3. i 4. tog članka.

               (2)

               Denaturanti koji se u svakoj državi članici upotrebljavaju za potpuno denaturiranje alkohola kako je navedeno u članku 27. stavku 1. točki (a) Direktive 92/83/EEZ opisani su u Prilogu Uredbi (EZ) br. 3199/93 (2).

               (3)

               Provedbenom uredbom Komisije (EU) 2016/1867 (3) izmijenjena je Uredba (EZ) br. 3199/93 uvođenjem jedinstvenog zajedničkog postupka za potpuno denaturiranje alkohola. Taj zajednički postupak uključivao je uporabu jedne litre izopropilnog alkohola, jedne litre metil-etil-ketona i jednog grama denatonijeva benzoata po hektolitru apsolutnog etanola. Njime se trebalo zamijeniti sve različite nacionalne postupke denaturiranja radi sprečavanja utaja, izbjegavanja i zlouporaba.

               (4)

               Postupak za donošenje Provedbene uredbe (EU) 2016/1867 nije bio u skladu s člankom 27. stavcima 3. i 4. Direktive 92/83/EEZ. Stoga bi ovu Provedbenu uredbu trebalo staviti izvan snage.

               (5)

               Na dan 15. ožujka 2017. ili ranije, određene države članice priopćile su Komisiji denaturante za potpuno denaturiranje alkohola koje namjeravaju od 1. kolovoza 2017. primjenjivati za potrebe članka 27. stavka 1. točke (a).

               (6)

               Komisija je dostavljena priopćenja prenijela ostalim državama članicama najkasnije do 15. ožujka 2017.

               (7)

               Jedna je država članica uputila prigovor kako je navedeno u članku 27. stavku 4. Direktive 92/83/EEZ na osnovi toga što je postupak za potpuno denaturiranje alkohola koji sadržava jednu litru izopropilnog alkohola, jednu litru metil-etil-ketona i jedan gram denatonijeva benzoata po hektolitru apsolutnog etanola podložan zlouporabi te stoga ne ispunjava zahtjeve iz članka 27. stavka 1. Direktive 92/83/EEZ u pogledu sprečavanja eventualne utaje, izbjegavanja i zlouporabe.

               (8)

               U odnosu na države članice koje nisu priopćile namjeru za uporabu novih denaturanata trebali bi se i dalje primjenjivati postupci koji su već navedeni u Prilogu Uredbi (EZ) br. 3199/93 prije nego što je ona izmijenjena Provedbenom uredbom (EU) 2016/1867.

               (9)

               Postupci koji više nisu uvršteni u Prilog Uredbi (EZ) br. 3199/93 mogu se upotrebljavati u državi članici u kojoj su odobreni, za proizvodnju denaturiranog alkohola koji se upotrebljava u proizvodnji bilo kojeg proizvoda koji nije namijenjen za ljudsku potrošnju, u skladu s člankom 27. stavkom 1. točkom (b) Direktive 92/83/EEZ.

               (10)

               Uredbu (EZ) br. 3199/93 trebalo bi stoga na odgovarajući način izmijeniti.

               (11)

               Kako bi se izbjegle sve dvojbe o primjenjivim odredbama u tim posebnim okolnostima, Provedbenu uredbu (EU) 2016/1867 trebalo bi izričito staviti izvan snage.

               (12)

               Zbog pravne sigurnosti ovu Uredbu trebalo bi primjenjivati od istog datuma kao i Provedbenu uredbu (EU) 2016/1867 te bi ona stoga trebala stupiti na snagu po hitnom postupku.

               (13)

               Mjere predviđene u ovoj Uredbi u skladu su s mišljenjem Odbora za trošarine,

         DONIJELA JE OVU UREDBU:
   Članak 1.
   Prilog Uredbi (EZ) br. 3199/93 zamjenjuje se tekstom u Prilogu ovoj Uredbi.
   Članak 2.
   Provedbena uredba (EU) 2016/1867 stavlja se izvan snage.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.
   Članak 1. primjenjuje se od 1. kolovoza 2017.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. lipnja 2017.

            Za Komisiju

            Predsjednik

         Jean-Claude JUNCKER

      (1)  SL L 316, 31.10.1992., str. 21.

      (2)  Uredba Komisije (EZ) br. 3199/93 od 22. studenoga 1993. o uzajamnom priznavanju postupaka potpunog denaturiranja alkohola radi oslobođenja od trošarine (SL L 288, 23.11.1993., str. 12).

      (3)  Provedbena uredba Komisije (EU) 2016/1867 od 20. listopada 2016. o izmjeni Priloga Uredbi (EZ) br. 3199/93 o uzajamnom priznavanju postupaka za potpuno denaturiranje alkohola radi oslobođenja od trošarine (SL L 286, 21.10.2016., str. 32.).

      PRILOG
      „
            PRILOG
            Popis proizvoda s pripadajućim CAS brojevima (Chemical Abstracts Service – Služba za podatke o kemijskim tvarima) odobrenih za potpuno denaturiranje alkohola.

                        Aceton

                        CAS: 67-64-1

                        Bojilo C.I. reactive red 24

                        CAS: 70210-20-7

                        Kristal-violet (C.I. br. 42555)

                        CAS: 548-62-9

                        Denatonijev benzoat

                        CAS: 3734-33-6

                        Etanol

                        CAS:64-17-5

                        Fluorescein

                        CAS: 2321-07-5

                        Patočno ulje

                        CAS: 8013-75-0

                        Benzin (uključujući bezolovni benzin)

                        CAS: 86290-81-5

                        Izopropilni alkohol

                        CAS: 67-63-0

                        Kerozin

                        CAS: 8008-20-6

                        Petrolej

                        CAS: 64742-47-8 i 64742-48-9

                        Metanol

                        CAS: 67-56-1

                        Metil-etil-keton (2-butanon)

                        CAS: 78-93-3

                        Metil-izobutil-keton

                        CAS: 108-10-1

                        Metil-izopropil-keton

                        CAS: 563-80-4

                        Metil-violet

                        CAS: 8004-87-3

                        Metilensko modrilo (52015)

                        CAS: 61-73-4

                        Naftno otapalo

                        CAS: 8030-30-6

                        Ulja od terpentina

                        CAS: 8006-64-2

                        Zemno ulje (nafta)

                        CAS: 92045-57-3

                           Tert-butilni alkohol

                        CAS: 75-65-0

                        Tiofen

                        CAS: 110-02-1

                        Timol-plavo

                        CAS: 76-61-9

                  Pojam ‚apsolutni etanol’u ovom Prilogu ima isto značenje kao pojam ‚apsolutni alkohol’ koji upotrebljava Međunarodna unija za čistu i primijenjenu kemiju.
            U svim državama članicama dopušteno je dodavanje bojila u denaturirani alkohol, što olakšava njegovo prepoznavanje jer dobiva karakterističnu boju.
            I.   Zajednički postupak denaturiranja za potpuno denaturirani alkohol koji se primjenjuje u Belgiji, Danskoj, Njemačkoj, Estoniji, Irskoj, Grčkoj, Španjolskoj, Francuskoj, Italiji, Cipru, Latviji, Litvi, Luksemburgu, Mađarskoj, Malti, Nizozemskoj, Austriji, Poljskoj, Portugalu, Sloveniji, Slovačkoj, Finskoj:

            po hektolitru apsolutnog etanola:

                        —

                        1,0 litara izopropilnog alkohola,

                        —

                        1,0 litara metil-etil-ketona,

                        —

                        1,0 grama denatonijeva benzoata.

                  II.   Povećana koncentracija zajedničkog postupka denaturiranja za potpuno denaturirani alkohol koji se primjenjuje u sljedećim državama članicama:

                           Bugarska, Češka, Rumunjska i Ujedinjena Kraljevina.

                        Po hektolitru apsolutnog etanola:

                                    —

                                    3,0 litara izopropilnog alkohola,

                                    —

                                    3,0 litara metil-etil-ketona,

                                    —

                                    1,0 grama denatonijeva benzoata.

                           Hrvatska

                        Po hektolitru apsolutnog etanola:
                        najmanje:

                                    —

                                    1,0 litara izopropilnog alkohola,

                                    —

                                    1,0 litara metil-etil-ketona,

                                    —

                                    1,0 grama denatonijeva benzoata.

                           Švedska

                        Po hektolitru apsolutnog etanola:

                                    —

                                    1,0 litara izopropilnog alkohola,

                                    —

                                    2,0 litara metil-etil-ketona,

                                    —

                                    1,0 grama denatonijeva benzoata.

                  III.   Dodatni postupci denaturiranja za potpuno denaturirani alkohol koji se primjenjuju u određenim državama članicama:

            Po hektolitru apsolutnog etanola bilo koja od sljedećih formulacija:

                           Češka

                                    1.

                                    0,4 litre naftnog otapala,
                                    0,2 litre kerozina,
                                    0,1 litra benzina tehničke čistoće.

                                    2.

                                    3,0 litara etil-tert-butil-etera,
                                    1,0 litara izopropilnog alkohola,
                                    1,0 litara bezolovnog benzina,
                                    10 miligrama fluoresceina.

                           Grčka

                        Samo se alkohol niske kvalitete (ostaci destilacije), jakosti od najmanje 93 % i ne više od 96 % volumnog udjela, može denaturirati.
                        Po hektolitru hidriranog alkohola volumnog udjela od 93 % dodaju se sljedeće tvari:

                                    —

                                    2,0 litara metanola,

                                    —

                                    1,0 litara ulja od terpentina,

                                    —

                                    0,50 litara petroleja,

                                    —

                                    0,40 grama metilenskog modrila.

                              Na temperaturi od 20 °C postići će se volumni udio od 93 % u konačnom produktu u njegovu neizmijenjenom stanju.

                           Finska – odobreno do 31.12.2018.

                        Po hektolitru apsolutnog etanola bilo koja od sljedećih formulacija:

                                    1.

                                    2,0 litara metil-etil-ketona,
                                    3,0 litara metil-izobutil-ketona.

                                    2.

                                    2,0 litara acetona,
                                    3,0 litara metil-izobutil-ketona.

                  ”


title: Provedbena uredba Komisije (EU) 2016/1882 оd 24. listopada 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               25.10.2016

               HR

               Službeni list Europske unije

               L 289/18

         PROVEDBENA UREDBA KOMISIJE (EU) 2016/1882
   оd 24. listopada 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. listopada 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  125,7

                  ZZ

                  125,7

                  0707 00 05

                  TR

                  147,7

                  ZZ

                  147,7

                  0709 93 10

                  TR

                  150,0

                  ZZ

                  150,0

                  0805 50 10

                  AR

                  76,0

                  CL

                  95,1

                  IL

                  72,6

                  TR

                  101,1

                  UY

                  34,4

                  ZA

                  39,3

                  ZZ

                  69,8

                  0806 10 10

                  BR

                  282,2

                  PE

                  444,8

                  TR

                  139,4

                  US

                  261,8

                  ZA

                  228,5

                  ZZ

                  271,3

                  0808 10 80

                  AR

                  240,2

                  AU

                  237,5

                  BR

                  124,9

                  CL

                  188,1

                  NZ

                  137,1

                  ZA

                  158,6

                  ZZ

                  181,1

                  0808 30 90

                  CN

                  97,1

                  TR

                  146,4

                  ZZ

                  121,8

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/1901 оd 18. listopada 2017. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Danbo (ZOZP))

text:
               19.10.2017

               HR

               Službeni list Europske unije

               L 269/10

         PROVEDBENA UREDBA KOMISIJE (EU) 2017/1901
   оd 18. listopada 2017.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Danbo (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52., stavak 3. točku (b),
   budući da:

               (1)

               Uredba (EU) br. 1151/2012 stupila je na snagu 3. siječnja 2013. Njome je stavljena izvan snage i zamijenjena Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (2).

               (2)

               U skladu s člankom 6. stavkom 2. Uredbe Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda zahtjev Danske za upis naziva „Danbo” u registar kao zaštićene oznake zemljopisnog podrijetla (ZOZP) objavljen je u Službenom listu Europske unije
                   (3).

               (3)

               Austrija, Argentina i udruženje argentinske mljekarske industrije Centro de la Industria Lechera, Australija i udruženje mljekarske industrije Dairy Australia, Novi Zeland i udruženje mljekarske industrije Dairy Companies Association of New Zealand, Urugvaj, Ured predstavnika Sjedinjenih Američkih Država za trgovinu i Konzorcij za zaštitu uobičajenih naziva namirnica Sjedinjenih Američkih Država podnijeli su prigovore na upis u registar u skladu s člankom 7. stavkom 2. Uredbe (EZ) br. 510/2006. Ti prigovori smatraju se prihvatljivima u skladu s člankom 7. stavkom 3. te uredbe, osim austrijskog prigovora koji nije primljen u zadanom roku.

               (4)

               Prigovori su se odnosili na neispunjavanje uvjeta iz članka 2. Uredbe (EZ) br. 510/2006, koji je zamijenjen člankom 5. Uredbe (EU) br. 1151/2012, a osobito se ističe da „Danbo” nema posebnu kvalitetu, ugled ili ostale karakteristike koji se pripisuju njegovu zemljopisnom podrijetlu. Navodi se i da se naziv „Danbo” ne bi mogao upotrebljavati kao tradicionalni nezemljopisni naziv i da ne postoje izvanredne okolnosti kojima bi se opravdalo određivanje cijele Danske kao ograničenog zemljopisnog područja. Tvrdi se i da je naziv „Danbo” postao generički naziv iz članka 3. stavka 1. Uredbe (EZ) br. 510/2006, koji je zamijenjen člankom 6. stavkom 1. i člankom 41. Uredbe (EU) br. 1151/2012. U tom se pogledu napominje da za „Danbo” od 1966. postoji poseban standard u Codex Alimentarius i da je obuhvaćen Prilogom B Konvencije iz Strese iz 1951. Generičnost naziva potkrepljuje i činjenica da „Danbo” ima vlastitu tarifnu stavku. U prigovorima se navodi i važnost proizvodnje i potrošnje proizvoda „Danbo” u više država članica EU-a i zemalja koje nisu članice EU-a, a neke od njih za njega imaju i posebni pravni standard.

               (5)

               Komisija je u skladu s člankom 7. stavkom 5. Uredbe (EZ) br. 510/2006 dopisima od 18. rujna 2012. pozvala zainteresirane strane da provedu odgovarajuća savjetovanja.

               (6)

               Budući da u zadanom roku nije postignut dogovor, Komisija bi trebala donijeti odluku u skladu s postupkom iz članka 52. stavka 3. točke (b) Uredbe (EU) br. 1151/2012.

               (7)

               Kada je riječ o navodnoj neusklađenosti naziva „Danbo” s člankom 2. Uredbe (EZ) br. 510/2006, koji je zamijenjen člankom 5. Uredbe (EU) br. 1151/2012, trebalo bi naglasiti da se odgovarajućom odredbom na snazi država ne navodi kao poseban slučaj u pogledu oznake zemljopisnog podrijetla. Isto tako ocjena je li „Danbo”„tradicionalni nezemljopisni naziv” više nije potrebna. Zahtjev za upis naziva „Danbo” u registar kao zaštićene oznake zemljopisnog podrijetla ustvari se podnosi na temelju njegova ugleda, koji se pripisuje njegovu zemljopisnom podrijetlu u smislu članka 5. stavka 2. točke (b) Uredbe (EU) br. 1151/2012 i koji je detaljno opisan u objavljenom jedinstvenom dokumentu i specifikaciji proizvoda. Podnositelji prigovora nisu dostavili valjane argumente kojima se osporava taj opis.

               (8)

               Podnositelji prigovora dostavili su više dokaza kojima se navodno dokazuje da je naziv u pitanju generički. Međutim, činjenica da za „Danbo” postoji poseban standard u Codex Alimentarius i da je on obuhvaćen Prilogom B Konvencije iz Strese ne znači da je navedeni naziv doista postao generički. Prema važećoj praksi Suda Europske unije tarifne oznake odnose se na carinska pitanja i zato nisu relevantne za prava intelektualnog vlasništva. Nadalje, dostavljeni ograničeni podaci, koji se odnose prvenstveno na proizvodnju proizvoda „Danbo” izvan Europske unije, nisu relevantni za načelo teritorijalnosti iz Uredbe (EU) br. 1151/2012 u skladu s kojim moguću generičnost naziva treba ocijeniti u odnosu na područje EU-a. Percepcija tog naziva izvan Europske unije i moguće postojanje povezanih regulatornih standarda proizvodnje u trećim zemljama nisu relevantni za ovu odluku.

               (9)

               U postupku prigovora nisu dostavljeni dokazi o uvozu tog sira iz trećih zemalja u Europsku uniji. Stoga nema osnove za odobrenje prijelaznog razdoblja u skladu s člankom 15. stavkom 1. Uredbe (EU) br. 1151/2012 određenim proizvođačima u trećim zemljama.

               (10)

               Poveznica između Danske i proizvoda „Danbo” temelji se na ugledu. Danska je dostavila brojne specijalizirane publikacije i navode iz kojih je očito da između Danske i proizvoda „Danbo” postoji poveznica koja se temelji na ugledu. Ugled tog proizvoda dodatno je potvrđen njegovim sudjelovanjem na nacionalnim i međunarodnim sajmovima i natjecanjima te osvajanjem velikog broja nagrada.

               (11)

               Kada je riječ o području EU-a, „Danbo” se proizvodi samo u Danskoj i zato se stavlja na tržište uglavnom u Danskoj.

               (12)

               Danska je dostavila neoborive dokaze da su potrošnja i poznavanje proizvoda „Danbo” najizraženiji u Danskoj te da velika većina danskih potrošača prepoznaje njegovu stalnu povezanost s Danskom. Izvan Danske poznavanje tog sira vrlo je ograničeno. Zbog toga se „Danbo” ne može smatrati generičkim nazivom.

               (13)

               Na temelju prethodno navedenoga naziv „Danbo” potrebno je upisati u „registar zaštićenih oznaka izvornosti i zaštićenih oznaka zemljopisnog podrijetla”.

               (14)

               Mjere predviđene ovom uredbom u skladu su s mišljenjem Odbora za politiku kakvoće poljoprivrednih proizvoda,

         DONIJELA JE OVU UREDBU:
   Članak 1.
   Naziv „Danbo” (ZOZP) upisuje se u registar.
   Naziv iz prvog stavka odnosi se na proizvod iz razreda 1.3. Sirevi iz Priloga XI. Provedbenoj uredbi Komisije (EU) br. 668/2014 (4).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. listopada 2017.

            Za Komisiju

            Predsjednik

         Jean-Claude JUNCKER

      (1)  SL L 343, 14.12.2012., str. 1.

      (2)  SL L 93, 31.3.2006., str. 12.

      (3)  SL C 29, 2.2.2012., str. 14.

      (4)  Provedbena uredba Komisije (EU) br. 668/2014 оd 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) br. 414/2013 od 6. svibnja 2013. o određivanju postupka za odobravanje jednakih biocidnih proizvoda u skladu s Uredbom (EU) br. 528/2012 Europskog parlamenta i Vijeća  Tekst značajan za EGP

text:
               13/Sv. 063

               HR

               Službeni list Europske unije

               312

         32013R0414

               L 125/4

               SLUŽBENI LIST EUROPSKE UNIJE

               06.05.2013.

         PROVEDBENA UREDBA KOMISIJE (EU) br. 414/2013
   od 6. svibnja 2013.
   o određivanju postupka za odobravanje jednakih biocidnih proizvoda u skladu s Uredbom (EU) br. 528/2012 Europskog parlamenta i Vijeća
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 17. stavak 7.,
   budući da:

               (1)

               Uredbom (EU) br. 528/2012 određuju se postupci koji se primjenjuju za odobravanje biocidnih proizvoda.

               (2)

               Kada se zahtjevi za odobrenje dva ili više biocidnih proizvoda jednakih svojstava podnesu istom nadležnom tijelu ili Agenciji, odobrenje se može izdati na temelju procjene samo jednog proizvoda i, ovisno o slučaju, usporedne procjene. Stoga je primjereno ustanoviti postupak za odobravanje koji se primjenjuje u takvim slučajevima.

               (3)

               Uvjeti vezani uz stavljanje na raspolaganje na tržištu i uporabu biocidnog proizvoda trebali bi se temeljiti na osnovi učinjene procjene proizvoda. Stoga je primjereno zahtijevati da su biocidni proizvodi, odobreni u skladu s ovom Uredbom, odobreni pod istim uvjetima kao i procijenjeni biocidni proizvodi na koje se odnose, uz iznimku detalja u kojima se proizvodi razlikuju.

               (4)

               Budući da se ovom Uredbom određuje postupak propisan Uredbom (EU) br. 528/2012 koja se primjenjuje od 1. rujna 2013., ova bi se Uredba trebala također primjenjivati od tog datuma.

               (5)

               Mjere predviđene u ovoj Uredbi u skladu su s mišljenjem Stalnog odbora za biocidne proizvode,

         DONIJELA JE OVU ODLUKU:
   Članak 1.
   Predmet
   Ovom se Uredbom utvrđuje postupak koji se primjenjuje kada se traži odobrenje za proizvod („jednak proizvod”) koji je identičan drugom biocidnom proizvodu ili grupi proizvoda koji su odobreni ili registrirani u skladu s Direktivom 98/8/EZ Europskog parlamenta i Vijeća (2) ili Uredbom (EU) br. 528/2012 ili za koji je predan zahtjev za registraciju ili odobrenje („povezani referentni proizvod”) u smislu najnovijih informacija podnesenih u vezi s odobrenjem ili registracijom, izuzev informacija koje mogu biti podložne administrativnoj promjeni u skladu s Provedbenom uredbom Komisije (EU) br. 354/2013 od 18. travnja 2013. o promjenama biocidnih proizvoda odobrenih u skladu s Uredbom (EU) br. 528/2012 Europskog parlamenta i Vijeća (3).
   Članak 2.
   Sadržaj zahtjeva
   Odstupajući od članka 20. stavka 1. Uredbe (EU) br. 528/2012 i zahtjeva za informacije iz članka 43. stavka 1. navedene Uredbe, zahtjev za odobrenje jednakog proizvoda sadrži sljedeće informacije:

               (a)

               broj odobrenja ili, za povezane referentne proizvode koji još nisu odobreni, broj zahtjeva u Registru biocidnih proizvoda povezanih referentnih proizvoda;

               (b)

               navode razlika između jednakog proizvoda i povezanog referentnog proizvoda i dokaz da su proizvodi identični u svim drugim aspektima;

               (c)

               tamo gdje to zahtijeva članak 59. stavak 1. Uredbe (EU) br. 528/2012, izjavu o pristupu svim podacima na osnovu kojih je izdano odobrenje povezanom referentnom proizvodu;

               (d)

               sažetak nacrta karakteristika biocidnih proizvoda za jednaki proizvod.

         Članak 3.
   Podnošenje i potvrđivanje zahtjeva za nacionalno odobrenje
   1.   Kada je povezanom referentnom proizvodu izdano nacionalno odobrenje ili je za njega podnesen zahtjev za takvo odobrenje, zahtjevi za odobrenje jednakog proizvoda podnose se u skladu s člankom 29. stavkom 1. Uredbe (EU) br. 528/2012 nadležnom tijelu koje odobrava ili od kojeg se traži nacionalno odobrenje za povezani referentni proizvod.
   2.   Odstupajući od stavaka 2. i 4. članka 29. Uredbe (EU) br. 528/2012, nadležno tijelo potvrđuje zahtjev u roku od 30 dana od prihvaćanja ako su dostavljene informacije naznačene u članku 2.
   Potvrđivanje uključuje provjeru tiču li se predložene razlike između jednakog proizvoda i povezanog referentnog proizvoda jedino informacija koje mogu biti podložne administrativnoj promjeni u skladu s Provedbenom uredbom (EU) br. 354/2013.
   Članak 4.
   Podnošenje i potvrđivanje zahtjeva za odobrenje Unije
   1.   Kada je povezanom referentnom proizvodu izdano odobrenje Unije ili je za njega podnesen zahtjev za takvo odobrenje, zahtjevi za odobrenje jednakog proizvoda podnose se Agenciji u skladu s člankom 43. stavkom 1. Uredbe (EU) br. 528/2012.
   2.   Međutim, zahtjev ne uključuje potvrdu da biocidni proizvod ima slične uvjete uporabe u cijeloj Uniji ili upućivanje na nadležno tijelo za procjenu.
   3.   Za potrebe primjene ovog članka, članak 43. stavak 2. Uredbe (EU) br. 528/2012 tumači se tako da se od Agencije zahtijeva da obavijesti samo podnositelja zahtjeva.
   4.   Odstupajući od prvog i drugog podstavka članka 43. stavka 3. Uredbe (EU) br. 528/2012, Agencija potvrđuje zahtjev u roku od 30 dana od prihvaćanja ako su dostavljene informacije naznačene u članku 2.
   5.   Potvrđivanje uključuje provjeru tiču li se predložene razlike između jednakog proizvoda i povezanog referentnog proizvode jedino informacija koje mogu biti podložne administrativnoj promjeni u skladu s Provedbenom uredbom (EU) br. 354/2013.
   6.   Za potrebe primjene ovog članka, sva upućivanja na nadležno tijelo za procjenu iz trećeg podstavka članka 43. stavka 3. i članka 43. stavaka 4. i 5. Uredbe (EU) br. 528/2012 tumače se tako da se odnose na Agenciju.
   Članak 5.
   Ocjenjivanje i odluka u vezi sa zahtjevima za nacionalno odobrenje
   Odstupajući od članka 30. Uredbe (EU) br. 528/2012, nadležno tijelo primatelj donosi odluku o davanju ili odbijanju odobrenja u skladu s člankom 19. te Uredbe u roku od 60 dana od potvrđivanja zahtjeva u skladu s člankom 3. ili, gdje je to primjenljivo, od sljedećeg datuma usvajanja pripadajuće odluke u vezi s povezanim referentnim proizvodom.
   Članak 6.
   Ocjenjivanje i odluka u vezi sa zahtjevima za odobrenje Unije
   1.   Odstupajući od članka 44. stavaka 1., 2. i 3. Uredbe (EU) br. 528/2012, Agencija priprema i predaje Komisiji mišljenje o zahtjevu u roku od 30 dana od potvrđivanja zahtjeva u skladu s člankom 4. ove Uredbe ili, gdje je to primjenljivo, od sljedećeg datuma predaje mišljenja o povezanom referentnom proizvodu u skladu s člankom 44. stavkom 3. Uredbe (EU) br. 528/2012.
   2.   Ako Agencija preporuči odobrenje biocidnog proizvoda, mišljenje sadržava najmanje oba sljedeća elementa:

               (a)

               izjavu o tome jesu li ispunjeni uvjeti utvrđeni člankom 19. Uredbe (EU) br. 528/2012 i nacrt sažetka karakteristika biocidnih proizvoda kako je to navedeno u članku 22. stavku 2. te Uredbe;

               (b)

               prema potrebi, detalje bilo kojih uvjeta koje treba uvesti kako bi se biocidni proizvod stavio na tržište i uporabu.

         Članak 7.
   Odobrenja i promjene jednakih proizvoda
   1.   Jednaki proizvod nosi različit broj odobrenja od onog povezanog referentnog proizvoda.
   U svim drugim aspektima, sadržaj odobrenja jednakog proizvoda identičan je onom povezanom referentnom proizvodu osim u pogledu informacija u kojima se proizvodi razlikuju. Registar za biocidne proizvode pokazuje povezanost između istih proizvoda i povezanih referentnih proizvoda.
   2.   O promjenama jednakog proizvoda ili povezanog referentnog proizvoda treba obavijestiti ili ih prijaviti u skladu s Provedbenom uredbom (EU) br. 354/2013 neovisno jedno o drugom.
   Odobrenje jednakog proizvoda ili povezanog referentnog proizvoda može se promijeniti ili otkazati neovisno jedno o drugom.
   Međutim, u procjeni predložene promjene jednakog proizvoda ili povezanog referentnog proizvoda, nadležno tijelo primatelj ili, prema potrebi, Agencija razmatra prikladnost otkazivanja ili promjene u odobrenju ostalih proizvoda s kojima je proizvod povezan u Registru biocidnih proizvoda kako je navedeno u drugom podstavku stavka 1.
   Članak 8.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. rujna 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. svibnja 2013.

            Za Komisiju

            Predsjednik

         José Manuel BARROSO

      (1)  SL L 167, 27.6.2012., str. 1.

      (2)  SL L 123, 24.4.1998., str. 1.

      (3)  SL L 109, 19.4.2013., str. 4.


title: Provedbena uredba Komisije (EU) 2016/1435 оd 29. kolovoza 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               30.8.2016

               HR

               Službeni list Europske unije

               L 233/4

         PROVEDBENA UREDBA KOMISIJE (EU) 2016/1435
   оd 29. kolovoza 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. kolovoza 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AR

                  186,0

                  MA

                  155,2

                  ZZ

                  170,6

                  0707 00 05

                  TR

                  172,1

                  ZZ

                  172,1

                  0709 93 10

                  TR

                  132,0

                  ZZ

                  132,0

                  0805 50 10

                  AR

                  192,3

                  CL

                  143,1

                  TR

                  156,0

                  UY

                  138,9

                  ZA

                  169,5

                  ZZ

                  160,0

                  0806 10 10

                  EG

                  230,9

                  TR

                  132,4

                  ZZ

                  181,7

                  0808 10 80

                  AR

                  120,9

                  BR

                  106,9

                  CL

                  145,6

                  NZ

                  152,8

                  UY

                  93,1

                  ZA

                  93,9

                  ZZ

                  118,9

                  0808 30 90

                  AR

                  93,2

                  CL

                  101,2

                  TR

                  139,2

                  ZA

                  110,5

                  ZZ

                  111,0

                  0809 30 10 , 0809 30 90

                  TR

                  130,7

                  ZZ

                  130,7

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/1479 оd 16. kolovoza 2017. o izmjeni Provedbene uredbe (EU) 2016/1240 u pogledu otuđenja interventnih zaliha u okviru programa za distribuciju hrane najugroženijim osobama

text:
                  17.8.2017

                  HR

                  Službeni list Europske unije

                  L 211/10

            PROVEDBENA UREDBA KOMISIJE (EU) 2017/1479
      оd 16. kolovoza 2017.
      o izmjeni Provedbene uredbe (EU) 2016/1240 u pogledu otuđenja interventnih zaliha u okviru programa za distribuciju hrane najugroženijim osobama
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 20. točku (i),
      budući da:

                  (1)

                  U skladu s člankom 16. stavkom 2. Uredbe (EU) br. 1308/2013, proizvodi otkupljeni u okviru javne intervencije (dalje u tekstu „interventni proizvodi”) mogu se otuđiti tako da se stave na raspolaganje za program distribucije hrane najugroženijim osobama u Uniji (dalje u tekstu „program”) kako je uređeno mjerodavnim pravnim aktima Unije.

                  (2)

                  Člankom 23. stavkom 4. Uredbe (EU) br. 223/2014 Europskog parlamenta i Vijeća (2) utvrđeno je da se hrana koja se distribuira najugroženijim osobama u Uniji može pribaviti zahvaljujući iskorištavanju, preradi ili prodaji interventnih proizvoda, uz uvjet da je pritom riječ o ekonomski najpovoljnijem odabiru koji ne dovodi do nepotrebnih odgoda u isporuci prehrambenih proizvoda.

                  (3)

                  Iako Delegirana uredba Komisije (EU) 2016/1238 (3) sadržava odredbe o polaganju jamstva uz ponudu ili natječaj za otuđenje interventnih proizvoda u okviru programa, Provedbena uredba Komisije (EU) 2016/1240 (4) ne sadržava detaljna postupovna pravila za proizvode koji se u okviru programa stavljaju na raspolaganje.

                  (4)

                  U slučaju da interventni proizvodi postoje i prevladavajući tržišni uvjeti omogućuju njihovo otuđenje, Komisija bi trebala moći odlučivati o tome da ih stavi na raspolaganje u okviru programa. U tu svrhu Komisija bi trebala utvrditi količinu koju bi stavila na raspolaganje, a države članice koje žele primiti dio te količine trebale bi podnijeti zahtjev.

                  (5)

                  U slučaju da ukupna količina zatražena u zahtjevima premašuje ukupnu dostupnu količinu, proizvode bi trebalo raspodijeliti razmjerno zatraženim količinama. Nakon toga distribuciju dostupnih serija po državama članicama trebalo bi obaviti u skladu s kriterijima koje Komisija treba utvrditi ovisno o tome gdje se nalaze proizvodi.

                  (6)

                  Budući da se interventni proizvodi mogu razlikovati i imati različita svojstva, mogu se razlikovati i najprimjereniji i najučinkovitiji načini njihova otuđenja za potrebe programa. Stoga je potrebno utvrditi odgovarajuća postupovna pravila i određene rokove.

                  (7)

                  Osim upotrebe ili obrade interventnih proizvoda, učinkovita mogućnost je i prodaja u okviru natječaja koje organiziraju države članice kojima je dodijeljen dio količine stavljene na raspolaganje u okviru programa. Potrebno je utvrditi posebna pravila o prodaji u okviru takvih natječaja. Da bi se izbjegao rizik od poremećaja na relevantnim tržištima zbog prodaje u okviru natječaja, primjereno je utvrditi minimalnu cijenu ispod koje se ponuda ne može prihvatiti.

                  (8)

                  Provedbenu uredbu (EU) 2016/1240 trebalo bi stoga na odgovarajući način izmijeniti.

                  (9)

                  Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

            DONIJELA JE OVU UREDBU:
      Članak 1.
      Provedbena uredba (EU) 2016/1240 mijenja se kako slijedi:

                  1.

                  U glavi II. dodaje se sljedeće poglavlje IV.:
                  „POGLAVLJE IV.

                        Otuđenje proizvoda iz interventnih zaliha za potrebe programa distribucije hrane najugroženijim osobama u Uniji

                  Članak 38.a
                  Stavljanje proizvoda iz interventnih zaliha na raspolaganje za potrebe programa
                  1.   Komisija može, na temelju provedbene uredbe donesene u skladu s postupkom iz članka 229. stavka 2. Uredbe (EU) br. 1308/2013, staviti interventne proizvode na raspolaganje za program distribucije hrane najugroženijim osobama u Uniji iz članka 16. stavka 2. te uredbe (‚program’).
                  2.   Provedbena uredba iz stavka 1. sadržava sljedeće podatke:

                              (a)

                              vrstu i količinu proizvoda koji se u okviru programa stavljaju na raspolaganje;

                              (b)

                              mjesto gdje se nalazi proizvod koji je stavljen na raspolaganje u okviru programa i kriterije za distribuciju dostupnih serija po predmetnim državama članicama ovisno o tome gdje se nalaze;

                              (c)

                              način na koji se proizvodi otuđuju u skladu s člankom 23. stavkom 4. drugim podstavkom Uredbe (EU) br. 223/2014 Europskog parlamenta i Vijeća (*1) (izravna upotreba, prerada ili prodaja) u svrhu stavljanja na raspolaganje u okviru programa, na način koji je ekonomski najpovoljniji, uzimajući u obzir prirodu i svojstva proizvoda;

                              (d)

                              u slučaju da se proizvodi prodaju u skladu s člankom 38.b ove Uredbe, visinu jamstva koje se polaže u skladu s člankom 4. točkom (a) Delegirane uredbe (EU) 2016/1238 i cijenu ispod koje se proizvod ne može prodati.

                        3.   Države članice koje su zainteresirane za to da im se dodijeli količina iz stavka 2. točke (a) ili jedan njezin dio podnose Komisiji zahtjev u roku od 10 radnih dana od objave provedbene uredbe iz stavka 1. U tom se zahtjevu navode vrsta i količina (izraženo u tonama) zatraženog proizvoda. Količina koju država članica zatraži ne premašuje količinu iz stavka 2. točke (a).
                  4.   U roku od 20 radnih dana od objave provedbene uredbe iz stavka 1. Komisija donosi provedbenu uredbu bez primjene postupka iz članka 229. stavka 2. ili stavka 3. Uredbe (EU) br. 1308/2013, kojom

                              (a)

                              dodjeljuje državi članici količinu koju je ona zatražila u zahtjevu;

                              (b)

                              utvrđuje lokaciju dostupnih serija kako su raspodijeljene po predmetnim državama članicama u skladu s kriterijima iz stavka 2. točke (b).

                        Za potrebe točke (a) iz prvog podstavka, ako ukupna količina koju država članica zatraži premašuje količinu iz stavka 2. točke (a), količina se razdjeljuje po predmetnim državama članicama razmjerno zatraženoj količini.
                  5.   Ako je količina koja je dodijeljena državi članica 50 % manja od zatražene količine, država članica može se odreći dodijeljene količine tako da o svojoj odluci obavijesti Komisiju u roku od 10 radnih dana od objave provedbene uredbe na temelju koje su proizvodi dodijeljeni. Ti proizvodi više nisu dostupni za program na temelju te provedbene uredbe.
                  Članak 38.b
                  Prodaja interventnih proizvoda stavljenih na raspolaganje u okviru programa
                  1.   Ako je provedbenom uredbom iz članka 38.a stavka 1. predviđeno da se proizvodi stavljeni na raspolaganje u okviru programa otuđuju prodajom, primjenjuju se stavci 2. do 7. ovog članka.
                  2.   Agencija za plaćanja države članice kojoj su proizvodi dodijeljeni u skladu s člankom 38.a stavkom 4. pokreće, u roku od 40 radnih dana od objave provedbene uredbe o dodjeli proizvoda, natječajni postupak za prodaju proizvoda.
                  Ako su državi članici dodijeljeni proizvodi koje posjeduje agencija za plaćanja druge države članice, agencija za plaćanja koja posjeduje proizvode dostavlja agenciji za plaćanja koja ih prodaje informacije iz članka 29. stavka 2. točaka (d) do (g), i to u roku od 10 radnih dana od objave provedbene uredbe o dodjeli proizvoda.
                  3.   Ako agencija za plaćanja države članice kojoj su dodijeljeni proizvodi koji su u posjedu agencije za plaćanja druge države članice proda sve te proizvode ili jedan njihov dio, agencija za plaćanja koja prodaje proizvode obavlja plaćanje prema agenciji za plaćanja koja posjeduje proizvode prema obračunskoj vrijednosti iz članka 16. stavka 2. Uredbe (EU) br. 1308/2013. To se plaćanje obavlja u roku od četiri radna dana nakon što gospodarski subjekt uplati iznos naveden u njegovoj natječajnoj dokumentaciji. Agencija za plaćanja u posjedu proizvoda izdaje nalog za otpremu iz članka 37. ove Uredbe u roku od pet radnih dana od primitka uplate od agencije za plaćanja koja prodaje proizvod.
                  4.   Agencija za plaćanja koja prodaje proizvode prenosi, u roku od 10 radnih dana od primitka uplate od gospodarskog subjekta u iznosu navedenom u njegovoj natječajnoj dokumentaciji, razliku između prodajne cijene i obračunske vrijednosti proizvoda, pomnoženu s prodanom količinom, tijelu prema kojem Komisija obavlja plaćanja na temelju Uredbe (EU) br. 223/2014. Taj se preneseni iznos, uz sredstva koja su već dostupna u okviru operativnog programa, iskorištava za financiranje kupnje i distribucije hrane najugroženijim osobama.
                  5.   Sve administrativne troškove povezane s prodajom proizvoda preuzima agencija za plaćanja koja prodaje proizvod.
                  6.   Na natječajni postupak koji agencija za plaćanja pokrene u skladu sa stavkom 2. ovog članka primjenjuju se poglavlje II. Delegirane uredbe (EU) 2016/1238 i glava II. poglavlje III. ove Uredbe, osim članka 28. stavka 2., članka 29. stavka 2. točke (b), članka 30. stavka 1. točaka (a) i (e), članka 31., članka 32. stavka 2., članka 33. stavka 2. drugog podstavka i članka 36. ove Uredbe. Članak 32. stavak 1. i članak 33. stavak 3. primjenjuje se mutatis mutandis na predmetnu odluku države članice. Za potrebe članka 30. stavka 1. točke (g), iznos jamstva predviđenog provedbenom uredbom o otvaranju prodaje tumači se kao iznos jamstva predviđenog provedbenom uredbom iz članka 38.a stavka 1.
                  7.   Ako se ukupna količina proizvoda koja je dodijeljena državi članici ili jedan njezin dio ne prodaju u roku od pet mjeseci od objave provedbene uredbe o dodjeli proizvoda, ti proizvodi neće više biti dostupni na temelju te posebne provedbene uredbe.

                     (*1)  Uredba (EU) br. 223/2014 Europskog parlamenta i Vijeća od 11. ožujka 2014. o Fondu europske pomoći za najpotrebitije (SL L 72, 12.3.2014., str. 1.).”"

                  2.

                  U članku 65. stavku 1. točki (d) podtočka ii. zamjenjuje se sljedećim:

                              „ii.

                              informacijama o otuđenju za potrebe programa distribucije hrane najugroženijim osobama, uključujući predmetne iznose (razlika između prodajne cijene i knjigovodstvene vrijednosti) i trenutak prijenosa iznosa tijelu prema kojem Komisija obavlja plaćanja na temelju Uredbe (EU) br. 223/2014 u skladu s člankom 38.b stavkom 4. ove Uredbe.”

            Članak 2.
      Ova Uredba stupa na snagu sedmog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 16. kolovoza 2017.

               Za Komisiju

               Predsjednik

            Jean-Claude JUNCKER

         (1)  SL L 347, 20.12.2013., str. 671.

         (2)  Uredba (EU) br. 223/2014 Europskog parlamenta i Vijeća od 11. ožujka 2014. o Fondu europske pomoći za najpotrebitije (SL L 72, 12.3.2014., str. 1.)

         (3)  Delegirana uredba Komisije (EU) 2016/1238 od 18. svibnja 2016. o dopuni Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (SL L 206, 30.7.2016., str. 15.)

         (4)  Provedbena uredba Komisije (EU) 2016/1240 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (SL L 206, 30.7.2016., str. 71.)